सेंट्रल बैंक के खाते से भी मिले अवैध निकासी के ~78 लाख
जिलानजारत में 78 लाख के गबन का एक और मामला मंगलवार को सामने आया। घोटाले की जांच कर रही टीम को सेंट्रल बैंक के खाते में 8,10,284 रु. स्वीकृत राशि के बदले 78,07584 रु. अधिक निकालने के साक्ष्य मिले हैं। यह निकासी 17 दिसंबर 2014 से 31 अगस्त 2016 के बीच की गई है। इसके लिए चेक में छेड़छाड़ की गई है। जिला नजारत घोटाला 3.12 करोड़ पहुंच गया है। इसके अभी और बढ़ने की आशंका है।
जांच टीम के अनुसार आपूर्तिकर्ता असु प्रेस को एक चेक में 9,449 रु के आगे सात और शून्य जोड़कर 7,09449 रु का भुगतान किया गया है। जांच दल के अनुसार शैलेश कुमार, असु प्रेस और मेसर्स रतनलाल के नाम से अलग-अलग चेकों के माध्यम से 78,7584 रु. का अधिक भुगतान किया गया। एसबीआई बैंक अकाउंट से पूर्व में शैलेश कुमार के जिला नाजिर बनने के पूरे कार्यकाल की जांच कराई जा रही है। सभी अकाउंट की जांच होने के बाद ही पता चल सकेगा कि सरकारी खजाने से कितने का गबन किया गया है। घोटाले में आपूर्तिकर्ता असु प्रेस के प्रोपराइटर ईशुमान उर्फ मानू को पुलिस ने मंगलवार को जेल भेज दिया।
hin_Deva hin_Deva hin_Deva